Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2002/C 133/12)

(EØS-relevant tekst)

Sag nr.: XT/33/2001

Medlemsstat: Tyskland

Region: Sachsen

Støtteordningens navn eller navnet på den virksomhed, der modtager individuel støtte: Støtteordning med henblik på støtte til erhvervsuddannelsesforanstaltninger for arbejdstagere og virksomhedsledere, primært fra små og mellemstore virksomheder, herunder ledere på mellemniveau og højere niveau, samt for iværksættere. Foranstaltningerne finansieres af Den Europæiske Socialfond og fristaten Sachsen på basis af det operationelle program (OP) for strukturfondsstøtte i fristaten Sachsen 2000-2006

Kort titel: erhvervsuddannelse i fristaten Sachsen

Retsgrundlag: Sächsische Haushaltsordnung, §§ 23 und 44 (Neufassung vom 10. April 2001 im Sächsischen Gesetz- und Verordnungsblatt Nr. 5/2001 vom 18. Mai 2001, http://www.recht-sachsen.de/Gbl1.htm)

Richtlinie des Sächsischen Staatsministeriums für Wirtschaft und Arbeit für die Förderung von aus dem Europäischen Sozialfonds mitfinanzierten Maßnahmen/Teil A (Veröffentlichung im Sächsischen Amtsblatt am 2.8.2001 - Anlage 1)

De planlagte årlige udgifter i henhold til ordningen eller den samlede individuelle støtte, der er ydet virksomheden: Uddannelsesforanstaltninger for ca. 7000 deltagere til et beløb på ca. 33,0 mio. DEM

Maksimal støtteintensitet: - specifikke uddannelsesforanstaltninger: indtil af 45 % af de støtteberettigede omkostninger

- generelle uddannelsesforanstaltninger: indtil 80 % af de støtteberettigede omkostninger.

Ifølge ESF-direktivet har deltagere fra store virksomheder kun adgang under bestemte betingelser; for disse deltagere foretages der i så fald en speciel beregning under overholdelse af følgende grænser:

- specifikke uddannelsesforanstaltninger: indtil 35 % af de støtteberettigede omkostninger

- generelle uddannelsesforanstaltninger: indtil 60 % af de støtteberettigede omkostninger,

i hvert tilfælde forhøjet med 10 %, hvis der er planlagt foranstaltninger specielt for den i artikel 2, litra g), definerede personkreds

Gennemførelsestidspunkt: 1. august 2001

Støtteordningens eller det individuelle støtteprojekts varighed: 31. december 2006 (godkendelse og indledning), udbetaling afhængig af det enkelte projekts varighed indtil 31. december 2008 (sidste frist for udbetaling af støtte til uddannelsesforanstaltninger i henhold til Kommissionens beslutning af 12. december 2000 vedrørende det operationelle program for Sachsen 2000-2006)

Støttens formål: Støtte til erhvervsuddannelsesforanstaltninger for arbejdstagere og virksomhedsledere, primært fra små og mellemstore virksomheder, herunder ledere på mellemniveau og højere niveau, samt for iværksættere i henhold til det operationelle program for Sachsen 2000-2006, der er godkendt af Kommissionen. Foranstaltningerne gennemføres hovedsageligt af uddannelsesfirmaer for deltagere fra en række virksomheder.

Afgørelsen om, hvorvidt der er tale om generelle eller specifikke uddannelsesforanstaltninger, træffes af bevillingsmyndighederne på grundlag af de forskellige projektudkast, der fremlægges sammen med ansøgningen.

Ved generelle uddannelsesforanstaltninger konkretiseres projektets indhold i projektudkastet henholdsvis i ansøgningsproceduren; en nødvendig afgrænsning mellem specifikke og generelle uddannelsesforanstaltninger foretages ved en kontrolprocedure.

Afgørelsen om uddannelsesforanstaltningens indplacering sker som led i behandlingen af ansøgningen på basis af en vurdering af de relevant oplysninger ved hjælp af en formular (bilag 2). Inden første udbetaling skal der indsendes en endelig deltagerliste, der sammenholdes med oplysningerne i ansøgningen. I givet fald foretages nødvendige ændringer i støtteintensiteten, som led i forvaltningen

Berørte sektorer: Alle sektorer

Navn og adresse på den myndighed, der yder støtten: Regierungspräsidium Dresden Referat 35 Stauffenbergallee 2 D - 01099 Dresden Regierungspräsidium Leipzig Referat 35 Braustraße 7 D - 04107 Leipzig Regierungspräsidium Chemnitz Referat 35 Altchemnitzer Straße 41 D - 09120 Dresden Sächsisches Staatsministerium für Wirtschaft und Arbeit Abteilung 5 Wilhelm-Buck-Straße 2 D - 01097 Dresden

Andre oplysninger: Formålet med den samlede ESF-støtte i Sachsen er at fremme aktive og præventive foranstaltninger for at forbedre og styrke arbejdskraftpotentialet. Uddannelsesforanstaltninger for arbejdstagere og virksomheder, primært fra små og mellemstore virksomheder, herunder ledere på mellemniveau og højere niveau, samt for iværksættere skal bidrage til at tilpasse deltagernes kvalifikationer til de økonomiske krav i overensstemmelse med målsætningerne i det operationelle program for Sachsen 2000-2006.

Hele ESF-støtten til uddannelsesforanstaltningerne formidles via uddannelsesinstitutioner. De får udbetalt støtte til hvert enkelt projekt. Der kan ikke opnås noget overskud. Foranstaltningerne kommer udelukkende deltagerne til gode.

Uddannelsesinstitutionerne informeres om støttemulighederne i dagspressen, De Europæiske Fællesskabers Tidende, meddelelse fra Sächsisches Staatsministerium für Wirtschaft und Arbeit (bl.a. tidsskriftet "ESF & Co"), informationsmøder samt af konsulentvirksomheder, der har til opgave at orientere offentligheden.

Alle uddannelsesinstitutioner har mulighed for at deltage. Udvælgelsen foretages af de fagmyndigheder og de bevillingsmyndigheder, der deltager i proceduren, på grundlag af kvaliteten af det tilbudte uddannelsesindhold